Ди къуэш республикэхэм
ИлъэсыщIэм и бюджетыр къащтэ
Абхъаз. Республикэм и парламентым дызыхыхьа 2013 гъэм и къэрал бюджетыр къищтащ.
Финанс дэфтэрхэм къызэрыщыгъэлъэгъуамкIэ, мы илъэсым я хэхъуэр сом меларди 5,2-м нэсынущ. Бюджетыр къыщащтэм къалъытащ Абхъазым и социально-экономикэ зыужьыныгъэм трагъэкIуэдэну сом меларди 2-м нэблагъэ Урысей Федерацэм къазэрыхуиутIыпщыну- ри.
Мэзхэр егъэфIэкIуэным хуэунэтIауэ
Къэрэшей-Шэрджэс. 2013 гъэм Къэрэшей-Шэрджэсым мэзхэр зыхуей хуэгъэзэным сом мелуан 55-м нэс трагъэкIуэдэнущ.
2013 — 2020 гъэхэм тещIыхьа «Мэз хозяйствэм зегъэужьын» федеральнэ къэрал проектым ипкъ иткIэ, Къэрэшей-Шэрджэсым дызыхыхьа илъэсым сом мелуан 54,9-рэ хухахынущ. Ахъшэр щIыналъэм къыIэрыхьэнущ республикэм и Iэтащхьэ Темрезов Рашидрэ урысейм и мэз хозяйствэм и унафэщI Масляковымрэ зэращIылIа зэгурыIуэныгъэм ипкъ иткIэ.
Сабий мини 10-м щIигъу
Адыгей. Республикэм сабий садхэм екIуэлIэну хуей сабий мини 10-м нэблагъэ чэзум щыщытщ. Нэгъабэ абыхэм ящыщу апхуэдэ Iэмал зратар 580-рщ.
Зи школ кIуэгъуэ мыхъуа цIыкIухэр IуэхущIапIэхэм къащтэным теухуа хабзэр 2011 — 2012 гъэхэм зэрагъэзащIэр республикэ прокуратурэм къипщытащ. Абы кърикIуахэмкIэ, щIыпIэ администрацэхэм сабий садхэм зрагъэужьыну зэрыхуагъэувыр къыщыгъэлъэгъуа заявленэу 5 судхэм ягъэхьащ. Абыхэм хэплъэри, Iуэхур зэфIахащ.
УЭРДОКЪУЭ Женя.
